Salta al menú principal
Salta al contingut de la pàgina

Dijous 17.02.11

Sant Andreu de Palomar

Portada
Fòrums
Enquestes
Locals

Notícies

Notícies

Dilluns  20.04.2009  08:58

20 d'Abril: L'Auca de StAP, 112 anys després de l'annexió forçada

Auca de 24 vinyetes amb 24 quartetes septissil·làbiques explicant la història de Sant Andreu de Palomar

Quan es commemoren els 112 anys de l'annexió forçada del Municipi de Sant Andreu de Palomar al de Barcelona, s'ha editat la 1a. Auca d'aquest Poble. Els versos són obra del rodolinaire Ramon Cuéllar, andreuenc resident a Suïssa autor d'altres 125 auques sobre el País. Amb il·lustracions d'Hugo Prades. Se n'han fet 1000 en els tamanys A4, A3 i A2. L'han patrocinada 24 Entitats i comerços andreuencs. Per Sant Jordi se'n farà la distribució.

La idea va sorgir quan en Ramon Cuéllar va rebre el Premi Jaume I de la Franja de Ponent, per l'auca que els havia fet. Al rebre'n la comunicació el webmestre de la WEB STAP, la pàgina web de Sant Andreu de Palomar, li va recriminar a Cuéllar que havent creat els rodolins de més de cent auques no n'hi hagués cap del seu poble. Dit i fet, un cop adoptat el compromís de trobar-ne patrocinadors, els correus-e van anar anant i venint per tal de determinar quins dels fets andreuencs acabarien formant part de les 24 quartetes septissil·làbiques que en Cuéllar havia de crear i què s'hauria d'explicar en els seus versos.

Bo i creats els versos en Cuéllar va propiciar el contacte amb un dels dibuixants col·laboradors seus que no va acabar de quallar i, tot seguit, va fer-se el contacte amb l'Hugo Prades, que va fer primer els esboços i, una vegada fetes les precisions i correcions, va il·lustrar l'Auca.

Molts correus-e i moltes hores per a arribar l'Auca a Gràfiques Martin i, per fi, veure la llum el 20 d'abril, la diada que Sant Andreu de Palomar commemora l'annexió que la gent andreuenca de 1897 no va poder, malgrat intentar-ho vehement, evitar.

Xarxes socials

Envia l'article

Imprimeix l'article

Converteix a PDF

L'Auca de StAP pel 20 d'Abril, 112 anys després de l'annexió

Publicitat

Facebook

Portada
Fòrums
Enquestes
Locals

Publicitat
Mapa web
Contacte
Qui som
Avís legal
Privacy Policy

Partal, Maresma & Associats, S.L.

Ferlandina 4308001 Barcelona93.442.64.39
Produït per gnuine